----

----

I Informacije

Svet

----

Izjava o Uredbi Sveta št. 851/2005 z dne 2. junija 2005 o spremembi Uredbe (ES) št. 539/2001 glede mehanizma vzajemnosti (1)

(2005/C 172/01)

Svet in Komisija poudarjata, da mehanizem iz te uredbe, ki ga po potrebi spremlja začasna uvedba vizumske obveznosti za tretjo državo, ki uvaja vizumsko obveznost za državljane ene ali več držav članic, nikakor ne preprečuje uporabe drugih začasnih ukrepov za takšno tretjo državo na enem ali več drugih področjih (zlasti na političnem, ekonomskem ali trgovinskem področju) v skladu z ustrezno pravno podlago v pogodbah, če bi takšni ukrepi šteli kot priporočljiv del strategije, ki jo je treba izvajati pri spodbujanju tretje države, naj ponovno vzpostavi potovanje brez vizumov za državljane zadevne države članice ali zadevnih držav članic.

Svet in Komisija menita, da je pri uporabi enega ali drugega uradnega obvestila iz členov 1 in 2 te uredbe potreben tehten premislek v ustreznih forumih o priporočljivosti takšnih drugih ukrepov.

----

(1)UL L 141, 4.6.2005, str. 3.

----

Komisija

----

Menjalni tečaji eura (1)

11. julija 2005

(2005/C 172/02)

1 euro= 

----

(1)

Vir: referenčni menjalni tečaj, ki ga objavlja ECB.

----

----

Odobritev državne pomoči v okviru določb členov 87 in 88 Pogodbe ES

Primeri, v katerih Komisija ne vloži ugovora

(2005/C 172/03)

(Besedilo velja za EGP)

Datum odločitve: 

Država članica: Italija – Regija Abruzzo

Št. pomoči: N 30/04

Naslov: Pomoč za usposabljanje v Finmeku

Namen: Usposabljanje

Pravna podlaga: Pravna podlage je odlok regijske delegacije št. 143 z dne 7.3.2003 in odlok regijske delegacije z dne 29.12.2003.

Proračun: 4 672 953 EUR

Intenzivnost ali znesek pomoči: Intenzivnost pomoči za projekte specifičnega usposabljanja znaša 25 % in za projekt spološnega usposabljanja 50 %. Maksimalna intenzivnost se poveča za 10 odstotnih točk, ko je usposabljanje namenjeno delavcem v neugodnem položaju.

Trajanje: Program se je začel v juliju 2003 in se bo nadaljeval 22 mesecev.

Verodostojno besedilo odločitve, iz katerega so bili odstranjeni vsi zaupni podatki, je na voljo na spletni strani:

http://europa.eu.int/comm/secretariat_general/sgb/state_aids/

Datum sprejetja: 

Država članica: Danska

Številka pomoči: N 168/2004

Naziv: Družbe za prenos tehnologije javnih raziskovalnih ustanov

Cilj: Spodbujanje prenosa novega znanja in tehnologije med javnimi raziskovalnimi ustanovami ter trgovino in industrijo.

Pravna podlaga: Forslag til lov nr. L 177 om teknologioverfřrsel ved offentlige forskningsinstitutter

Znesek: 5 milijonov DKK na družbo ali do 3 % prometa od R&R institucije za največ 10 predvidenih družb. Predvideni skupni znesek pomoči znaša 199 milijonov DKK (približno 27 milijonov EUR).

Trajanje: Sprva deset let.

Verodostojno besedilo odločitve, iz katerega so bili odstranjeni vsi zaupni podatki, je na voljo na spletni strani:

http://europa.eu.int/comm/secretariat_general/sgb/state_aids/

Datum sprejetja sklepa: 

Država članica: Danska

Št. pomoči: N 313/2004

Naziv: Dokapitalizacija TV2/Danmark A/S

Cilj: Financiranje obveznosti iz opravljanja javnih storitev

Znesek pomoči: 440 milijonov DKK

Verodostojno besedilo odločitve, iz katerega so bili odstranjeni vsi zaupni podatki, je na voljo na spletni strani:

http://europa.eu.int/comm/secretariat_general/sgb/state_aids/

Datum sprejetja sklepa: 

Država članica: Francija

Št. pomoči: N 386/2004

Naziv: Pomoč prestrukturiranju Fret SNCF.

Cilj: Zagotoviti prestrukturiranje in tako doseči rentabilnost Fret SNCF.

Pravna podlaga: Lignes directrices communautaires pour les aides d'Etat au sauvetage et à la restructuration d'entreprises en difficulté

Proračun: 1 500 mio EUR

Trajanje: 2004–2006

Verodostojno besedilo odločitve, iz katerega so bili odstranjeni vsi zaupni podatki, je na voljo na spletni strani:

http://europa.eu.int/comm/secretariat_general/sgb/state_aids/

Datum sprejetja: 

Država članica: Španija (Katalonija)

Številka pomoči: N 500/2004

Naziv: Pobude za vlaganje industrije v raziskave, razvoj in tehnološke inovacije za sektorje, močno izpostavljene mednarodni konkurenci, v Kataloniji.

Cilj: Raziskovalni in tehnološki razvoj

Vsi sektorji osredotočeni na NACE 17 tekstil, NACE DL električno in optično opremo in NACE 34.1 motorna vozila.

Pravna podlaga: Orden TRI/290/2004, de 4 de agosto, por la que se aprueban las bases reguladoras de incentivos a la inversión industrial en investigación, desarrollo e innovación tecnológica para sectores altamente expuestos a la competencia internacional, y se abre la convocatoria para el año 2004.

Proračun: 60 000 000 EUR

Intenzivnost ali znesek pomoči: Do 50 % bruto intenzivnosti pomoči za industrijske raziskovalne projekte.

Do 25 % za predkonkurenčne razvojne dejavnosti.

10 % bonus za MSP.

5 % bonus za regije iz črke (c) tretjega odstavka člena 87.

Trajanje: Do 31. decembra 2007

Verodostojno besedilo odločitve, iz katerega so bili odstranjeni vsi zaupni podatki, je na voljo na spletni strani:

http://europa.eu.int/comm/secretariat_general/sgb/state_aids/

Datum sprejetja sklepa: 

Država članica: Nemčija

Št. pomoči: NN 85/2004

Naziv: Pomoč za premogovništvo v letih 2001 in 2002, ki ni bila priglašena.

Cilj: Premogovništvo.

Pravna podlaga: Kohlekompromiss vom 13. November 1997; Haushaltsgesetze des Bundes und des Landes NRW fuer die Jahre 2001 und 2002.

Proračun: 306,8 milijonov EUR.

Intenzivnost ali znesek pomoči: 306,8 milijonov EUR.

Trajanje: leti 2001 in 2002.

Verodostojno besedilo odločitve, iz katerega so bili odstranjeni vsi zaupni podatki, je na voljo na spletni strani:

http://europa.eu.int/comm/secretariat_general/sgb/state_aids/

----

----

Obvestilo o začetku delnega vmesnega pregleda izravnalnih ukrepov, ki se uporabljajo za uvoz polietilentereftalatskega (PET) filma s poreklom iz Indije

(2005/C 172/04)

Komisija je prejela zahtevek za delni vmesni pregled v skladu s členom 19 Uredbe Sveta (ES) št. 2026/97 o zaščiti proti subvencioniranemu uvozu iz držav, ki niso članice Evropske skupnosti (1) („osnovna uredba“), kakor je bila nazadnje spremenjena z Uredbo Sveta (ES) št. 461/2004 (2).

1.   Zahteva za pregled

Zahtevek so vložili naslednji proizvajalci Skupnosti: DuPont Teijin Films, Mitsubishi Polyester Film GmbH, Nuroll SpA in Toray Plastics Europe („vložniki“).

Zahtevek je po obsegu omejen na preiskavo subvencioniranja Garware Polyester Ltd.

2.   Izdelek

Izdelek, ki je predmet pregleda, je film iz polietilen tereftalata (PET), („zadevni izdelek“), običajno uvrščen pod oznaki KN ex 3920 62 19 in ex 3920 62 90. Ti oznaki KN sta zgolj informativni.

3.   Obstoječi ukrepi

Ukrep, ki trenutno velja za Garware Polyester Ltd, je dokončna izravnalna dajatev, uvedena z Uredbo Sveta (ES) št. 2597/1999 (3) o uvedbi dokončnih izravnalnih dajatev na uvoz filma iz polietilen tereftalata (PET) s poreklom iz Indije in o dokončnem pobiranju začasnih uvedenih dajatev. Ti ukrepi so trenutno predmet preiskave v zvezi s pregledom zaradi izteka ukrepa (4) v skladu s členom 18 osnovne uredbe.

4.   Razlogi za pregled

Zahtevek v skladu s členom 19 osnovne uredbe temelji na prima facie dokazih, ki so jih predložili vložniki, in sicer, da se je v primeru Garware Polyester Ltd situacija v zvezi s subvencioniranjem bistveno spremenila.

Vložniki trdijo, da stopnja obstoječega ukrepa v zvezi z uvozom izdelka Garware Polyester Ltd, ki je predmet pregleda, ne zadostuje več za preprečevanje škodljivega subvencioniranja. Vložniki so predložili dovolj dokazov v skladu s členom 19(2) osnovne uredbe, da je znesek subvencije močno presegel 3,8 % dokončne izravnalne dajatve, ki se trenutno uporablja za Garware Polyester Ltd.

Domneva se, da Garware Polyester Ltd koristi številne subvencije, ki mu jih dodelita indijska vlada in vlada Maharashtre. Te domnevne subvencije so, med drugim, sestavljene iz sheme „duty entitlement passbook scheme“, sheme „export promotion capital goods scheme“, paketne sheme spodbud vlade Maharashtre, posebnih uvoznih dovoljenj in izvoznih kreditov.

Domneva se, da so zgoraj navedene sheme subvencije, saj vključujejo finančni prispevek indijske vlade ali drugih regionalnih vlad in kot take pomenijo korist za Garware Polyester Ltd. Domnevno so pogojene z ustvarjenim izvozom ter zato specifične in se proti njim lahko uvede izravnalni ukrep oziroma so drugače specifične in se proti njim lahko uvede izravnalni ukrep.

5.   Postopek

Po posvetovanju s svetovalnim odborom je Komisija ugotovila, da obstaja dovolj dokazov, ki opravičujejo začetek delnega vmesnega pregleda, zato začenja pregled v skladu s členom 19 osnovne uredbe.

(a)   Vprašalniki

Za pridobitev podatkov, za katere meni, da so potrebni za njeno preiskavo, bo Komisija Garware Polyester Ltd in indijskim organom poslala vprašalnike. Komisija mora te podatke in dokazila prejeti v roku, določenem v točki 6(a) tega obvestila.

(b)   Zbiranje informacij in zaslišanja

Vse zainteresirane stranke so vabljene, da predstavijo svoja stališča, predložijo poleg izpolnjenih vprašalnikov še druge podatke in zagotovijo ustrezna dokazila. Komisija mora te podatke in dokazila prejeti v roku, določenem v točki 6(a) tega obvestila.

Komisija lahko zainteresirane stranke tudi zasliši, če so vložile zahtevek, iz katerega je razvidno, da obstajajo posebni razlogi za njihovo zaslišanje. Ta zahtevek je treba vložiti v roku, določenem v točki 6(b) tega obvestila.

6.   Roki

(a)   Rok, v katerem se stranke javijo, predložijo odgovore na vprašalnik in vse ostale podatke

Če zainteresirane stranke želijo, da se med preiskavo upoštevajo njihova stališča, se morajo javiti Komisiji, izraziti svoja stališča in predložiti izpolnjen vprašalnik ali kakršne koli druge informacije v 40 dneh od datuma objave tega obvestila v Uradnem listu Evropske unije, če ni drugače določeno. Opozoriti je treba na dejstvo, da je uveljavljanje večine procesnih pravic, določenih v osnovni uredbi, odvisno od tega, ali se stranka javi v prej navedenem roku.

(b)   Zaslišanja

Vse zainteresirane stranke lahko tudi zaprosijo za zaslišanje pri Komisiji v istem 40-dnevnem roku.

7.   Predložena pisna stališča, izpolnjeni vprašalniki in korespondenca

Vsa stališča in zahtevki zainteresiranih strank morajo biti predloženi v pisni obliki (ne v elektronski obliki, razen če ni drugače določeno) in v njih morajo biti navedeni ime, naslov, elektronski naslov, telefon ter telefaks in/ali številke teleksa zainteresirane stranke. Vsa pisna stališča, vključno s podatki, zahtevanimi v tem obvestilu, izpolnjenim vprašalnikom in korespondenco, ki jih zainteresirane stranke predložijo na zaupni osnovi, se opremijo z oznako „Omejeno“ (5) ter se jim v skladu s členom 29(2) osnovne uredbe priloži nezaupna različica, ki je opremljena z oznako „V pregled zainteresiranim strankam“.

Naslov Komisije za korespondenco:

8.   Nesodelovanje

V primerih, ko katera koli zainteresirana stranka zavrne dostop do potrebnih podatkov ali jih ne zagotovi v določenih rokih ali znatno ovira preiskavo, se lahko v skladu s členom 28 osnovne uredbe na podlagi razpoložljivih dejstev sprejmejo začasne ali dokončne ugotovitve, in sicer pozitivne ali negativne.

Če je ugotovljeno, da je katera koli od zainteresiranih strank predložila napačne ali zavajajoče podatke, se ti podatki ne upoštevajo, uporabijo pa se lahko razpoložljiva dejstva. Če zainteresirana stranka ne sodeluje ali pa sodeluje le delno in zato ugotovitve temeljijo na razpoložljivih dejstvih v skladu s členom 28 osnovne uredbe, je lahko izid za to stranko manj ugoden, kot bi bil, če bi sodelovala.

----

(1)UL L 288, 21.10.1997, str. 1.

(2)UL L 77, 13.3.2004, str. 12.

(3)UL L 316, 10.12.1999, str. 1.

(4)UL C 306, 10.12.2004, str. 2.

(5)  To pomeni, da je dokument samo za notranjo uporabo. Zaščiten je v skladu s členom 4 Uredbe (ES) št. 1049/2001 Evropskega parlamenta in Sveta v zvezi z dostopom javnosti do dokumentov Evropskega parlamenta, Sveta in Komisije (UL L 145, 31.5.2001, str. 43). Je zaupen dokument v skladu s členom 29 osnovne uredbe in členom 12 Sporazuma STO o subvencijah in izravnalnih ukrepih.

----

----

Objava zahteve po registraciji na podlagi člena 6(2) Uredbe (EGS) št. 2081/92 o zaščiti označb porekla in geografskih označb

(2005/C 172/05)

Ta objava podeljuje pravico do ugovora na podlagi členov 7 in 12d navedene uredbe. Vsak ugovor tej zahtevi mora biti poslan s posredovanjem pristojnega organa države članice, države članice STO ali tretje države, priznano v skladu s členom 12(3) v roku šestih mesecev od te objave. Spremljajoče utemeljitve za objavo so navedene spodaj in zlasti po točki 4.6 jih je treba šteti za upravičene na podlagi Uredbe (EGS) št. 2081/92.

POVZETEK

UREDBA SVETA (EGS) št. 2081/92

„HUILE D'OLIVE DE NICE“

Št. CE: FR/00322/29.10.2003

ZOP (X) ZGO ( )

Ta povzetek je sestavljen za namen obveščanja. Za popolne informacije, še zlasti za proizvajalce proizvodov, ki jih pokrivata zadevna ZOP ali ZGO, je treba poiskati pojasnila v popolni verziji specifikacije bodisi v državi članici ali pri službah Evropske komisije (1).

1.   Pristojna služba v državi članici:

2.   Vlagatelj:

3.   Tip proizvoda:

Razred 1-5 Oljčno olje

4.   Opis specifikacije:

(povzetek zahtev iz drugega odstavka člena 4)

4.1   Ime: „Huile d'olive de Nice“

4.2   Opis: „Huile d'olive de Nice“ je sladko olje, z diskretno intenzivnim, a zelo finim vonjem, z aromo zrelega jabolka in suhih sadežev (lešnik, mandelj). Večinoma je narejeno iz sorte Cailletier. Najvišja vsebnost oleinske kisline je 1,5 g na 100 g.

4.3   Geografsko območje: Geografsko območje se razteza po ozemlju 99 občin v departmaju Alpes-Maritimes: Aiglun, Antibes, Aspremont, Auribeau-sur-Siagne, Le Bar-sur-Loup, Beaulieu-sur-mer, Bendejun, Berre-les-Alpes, Biot, Blauzasc, La Bollène-Vésubie, Bonson, Bouyon, Breil-sur-Roya, Le Broc, Cabris, Cagnes sur mer, Cannes, Le Cannet, Cantaron, Carros, Castagniers, Castellar, Castillon, Châteauneuf-Villevieille, Châteauneuf-de-Grasse, Clans, Coaraze, La Colle sur Loup, Colomars, Conségudes, Contes, Cuébris, Drap, Duranus, L'Escarène, Eze, Falicon, Les Ferres, Fontan, Gattières, La Gaude, Gilette, Gorbio, Gourdon, Grasse, Lantosque, Levens, Lucéram, Malaussène, Mandelieu-la-Napoule, Massoins, Menton, Mouans-Sartoux, Mougins, Nice, Opio, Pégomas, Peille, Peillon, Peymeinade, Pierrefeu, Revest-les-Roches, Roquebillière, Roquefort-les-Pins, Roquestéron, Roquestéron-Grasse, La Roquette-sur Siagne, La Roquette-sur-Var, Le Rouret, Saint-André, Saint-Blaise, Saint-Cézaire-sur-Siagne, Saint-Jeannet, Saint-Laurent-du-Var, Saint-Martin-du-Var, Saint-Paul, Sainte-Agnès, Saorge, Sigale, Sospel, Spéracédès, Le Tignet, Toudon, Touet-Escarène, La Tour-sur-Tinée, Tourette-du-Château, Tourette-Levens, Tourette-sur-Loup, Tournefort, La Trinité, La Turbie, Utelle, Valbonne, Vallauris, Vence, Villars-sur-Var, Villefranche-sur-mer, Villeneuve-Loubet.

Na tem območju obstaja tradicija saditve oljčnih nasadov in gojenja sorte Cailletier, (prisotnost ali odsotnost te sorte v oljčnih nasadih je dober pokazatelj za značilno geografsko območje te označbe) ter tradicija postavljanja predelovalnih obratov, ki sta povezani z značilnimi lastnostmi naravnega okolja (relief, sestava tal, podnebne razmere).

Severne meje se v glavnem ujemajo s severno mejo gojenja oljk in južno mejo „alpskega, Podalpskega, gorskega“ termo-pluviometričnega območja. Te meje so jasne, saj na višji nadmorski višini in zemljepisni širini mraz postane omejujoči dejavnik.

Južno mejo predstavlja Sredozemsko morje.

Vzhodne meje sovpadajo z državno mejo med Francijo in Italijo.

Zahodne meje se z dolino La Siagne stikajo z območjem oljčnih nasadov departmaja Var in v glavnem sovpadajo z mejo razširjenosti sorte Cailletier.

4.4   Dokaz o poreklu: Olje se ne sme prodajati pod registrirano označbo porekla „Huile d'olive de Nice“ brez potrdila o odobritvi, ki ga izdaja „Institut national des appellations d'origine“ (Državni inštitut za označbe porekla) v skladu z zahtevami iz odredb in odlokov o odobritvi oljarskih proizvodov z registrirano označbo porekla.

Vsi postopki za pridobivanje surovine in njeno predelavo se morajo izvajati znotraj določenega geografskega območja.

Glede proizvodnje surovine postopek zahteva:

identifikacijo parcel: sestavi se seznam priznanih parcel, ki so primerne za proizvodnjo olja z označbo „Huile d'olive de Nice“; to so parcele, ki jih prijavi proizvajalec in ki izpolnjujejo merila v zvezi s krajem zasaditve in proizvodnimi pravili (sorta, način obdelovanja nasada),

prijavo pridelka: prijavo vsako leto pripravi oljar in v njej navede proizvodno površino, količino pridobljenih oljk ob upoštevanju predpisane količine pridelka, namembnost oljk.

Glede predelave postopek zahteva:

prijavo predelovalca: predelovalec jo sestavi vsako leto in v njej navede celotno količino predelanega proizvoda,

vlogo za potrdilo o odobritvi: ta vloga omogoča identifikacijo kraja skladiščenja proizvodov ter vseh posod oz. zbiralnikov, v katerih so shranjeni v vlogi navedeni proizvodi.

Postopek se konča z analizo in organoleptičnim preizkusom proizvoda, s čimer se preveri spoštovanje meril za oceno kakovosti in tipičnosti proizvoda.

Vsak proizvajalec ali predelovalec, ki je pridobil potrdilo o odobritvi, mora poleg tega še vsako leto prijaviti svoje zaloge.

4.5   Metoda pridobivanja: 

Sorta in način obdelovanja nasada

Olje se proizvaja izključno iz oljk sorte Cailletier.

Kljub temu pa se v posameznem nasadu dovoljuje zasaditev oljk iz sort opraševalk ali starih lokalnih sort oljk, predvsem Arabanier, Blanquetier, Blavet, Nostral in Ribeyrou, če so razporejene enakomerno in njihovo število ne presega 5 % dreves posamezne pridelovalne enote. Uporaba plodov oljk opraševalk in starih lokalnih sort oljk je dovoljena izključno za proizvodnjo oljčnega olja, pod pogojem, da količina teh oljk ne presega 5 % uporabljenih oljk.

Vsako drevo mora imeti na razpolago najmanj 24 kvadratnih metrov površine.

Oljke je treba obrezovati vsaj enkrat na dve leti. Obrezane veje je treba iz nasada odstraniti pred naslednjim obiranjem.

Letno gojenje je dovoljeno samo v namakanih nasadih, v katerih so drevesa mlajša od 5 let.

Nasade je treba obdelovati vsako leto, vendar pa je vsakršno oranje prepovedano od 1. septembra do konca obdobja obiranja v vsakem nasadu, z izjemo oranja za vsajanje zelenega gnojila, ki je dovoljeno do 30. oktobra.

V dobi rasti je namakanje dovoljeno do zorenja.

Obiranje oljk

Razen v izrednih primerih celotna pridelava oljk v nasadih, ne glede na njihovo namembnost, ne sme presegati 6 ton oljk na hektar.

Datum začetka obiranja oljk se določi z odlokom prefekta na podlagi predloga služb Državnega inštituta za označbo porekla.

Najzgodnejši čas za obiranje oljk je ob začetku zorenja, torej ko je najmanj 50 % oljk vinsko rdeče barve.

Oljke se nabira neposredno z dreves, brez uporabe orodij za rezanje, ali pa s tradicionalno metodo klatenja ali z mehansko podprtim klatenjem, pri čemer plodovi obvezno padajo v mreže ali druge zbiralnike pod drevesi.

Oljke, ki se poberejo s tal ali ki padejo na mreže oz. druge zbiralnike pred obiranjem, je treba shraniti ločeno od oljk, iz katerih se želi pridobivati oljčno olje z zaščiteno označbo.

Oljke se shranjuje in prevaža v zabojih ali paletah z režami.

Zahteve za predelavo

Čas shranjevanja oljk od obiranja do nadaljnje predelave ne sme presegati sedem dni. Pri postopku stiskanja se uporabljajo samo mehanski postopki, pri katerih se oljčna masa ne segreva preko najvišje temperature 30 °C. Edini dovoljeni postopki so pranje, usedanje, centrifugiranje in filtracija. Z izjemo vode je prepovedana uporaba drugih dodatkov, ki omogočajo lažje izločanje olja. Pridobljeno olje mora biti deviško oljčno olje, v katerem je najvišja količina prostih maščobnih kislin, izražena s količino oleinske kisline, 1,5 grama na 100 gramov.

4.6   Povezava: Olje z registrirano označbo porekla „Huile d'olive de Nice“ vključuje hkrati naravno okolje, zgodovino in znanje ter izkušnje.

Naravno okolje:

Območje gojenja oljk v Franciji sovpada s podnebno mejo uspevanja oljke. Zato je za vsakršno širjenje te kulture v prostor značilno naseljevanje sort s selekcijo in prilagajanjem. V zahtevnih podnebnih razmerah in na določeni vrsti tal se lahko obdrži in rodi samo sorta, ki je v popolnem sožitju z okoljem. Tak primer je sorta Cailletier za označbo porekla „Huile d'olive de Nice“.

Oljčni nasadi iz Nice so zasajeni na razgibanem reliefu in na karbonatnih tleh. Raztezajo se po gričih, obalnih planotah in pobočjih pečin, na katerih so oblikovane terase.

Za oljarsko območje je značilno sredozemsko podnebje z vplivi gorskega, z milimi temperaturami, obilnejšimi padavinami kot v spodnji Provansi (Basse-Provence), odlično osončenostjo in predvsem šibkimi vetrovi.

V takih razmerah, predvsem brez močnih vetrov, je tekom stoletij sorta Cailletier prevladala in postala glavna sorta oljčnih nasadov iz Nice.

Ta sorta je tako tesno povezana z oljkami zasajeno pokrajino v okolici Nice, da se zanjo uporabljajo sinonimi kot „Petite olive de Nice“ (Oljkica iz Nice), „Olivier de Grasse“ (Oljka iz Grassa – občine v bližini Nice), „Grassenc“.

Zgodovina:

Na območju departmaja Alpes-Maritimes je oljka že več kot dve tisočletji del pokrajine, kjer je prisotna je v 102 od 163 občin tega departmaja. O tem pričajo obdelani nasadi, v katerih so tudi večstoletna drevesa ali mlini, ki jih je trenutno še pet in ki delujejo po „genovskem sistemu“ (opisan v prilogi), kot na primer spomeniški mlin v kraju Contes iz 13. stoletja, ki ga še vedno poganja vodno kolo in ima leseno zobato kolesje.

Oljke so prvotno rasle v obalnem pasu in na obalnem gričevju v času zaporednih vdorov Feničanov, Grkov in Rimljanov, potem pa se je skozi stoletja gojenje oljk razvilo tudi bolj v notranjosti in v višjih legah, do 700 metrov nadmorske višine.

Zaradi svojega olja je bila oljka vedno ena glavnih kultur, ki so jih gojili prebivalci „Grofije Nica“ in Azurne obale (gl. priloženo bibliografijo o dolini reke Tinée).

Nica je bila celo „glavni trg“ mednarodne trgovine z oljčnim oljem tipa „riviera“ od konca 19. stoletja do druge svetovna vojne (gl. priložene stare etikete).

Po drugi svetovni vojni in še zlasti po katastrofalnih zmrzalih leta 1929 in 1956 je gojenje oljk v departmaju Alpes Maritimes zelo nazadovalo.

S pomočjo delovanja strokovnih organizacij se v zadnjih več kot 25 letih v departmaju Alpes-Maritimes ohranja uspešnejše oljkarstvo, ki se širi tudi v obalno zaledje, na gričevje, kjer celo izpodriva gojenje cvetja.

Vsaditev in nato skozi stoletja širjenje ene same, iste sorte z imenom „Cailletier“, ki je bolj poznana z imenom „Oljka iz Nice“ („olive de Nice“), lahko razumemo kot njeno prilagoditev okolju ter kakovostno in tržno priznanje njenih proizvodov.

Znanje in izkušnje:

Kmetijska gospodarstva, ki bi se preživljala izključno z gojenjem oljk, so bila vedno maloštevilna, čeprav je dandanes vedno več tistih, ki imajo oljčne proizvode za glavni vir prihodkov.

Na terasah, kjer rasejo oljke (za terase se uporablja lokalni izraz „planches“ – grede), so gojili tudi žitarice in zelenjavo. Oljke so klatili s preklami iz leskinega ali kostanjevega lesa v zimskem času, od januarja do marca, ko tal niso obdelovali. Običaj je bil torej, da so se vedno obirale zrele oljke.

Posebnost sorte Cailletier je, da je to sorta za dvojno uporabo, saj ima kakovostne lastnosti, ki so primerne tako za pridobivanje olja kot za namizne oljke. Že od nekdaj je sorta poznana po tem, da se iz nje pridobiva sladko oljčno olje, ki je še toliko slajše, ker so oljke pozno obrane.

Zanimivo je tudi to, da je pozno obiranje zrelih in suhih oljk zelo ugodno za mletje po „genovskem“ sistemu, saj dodajanje vode (ki je zelo veliko v tem hribovitem predelu) v kamnita korita izboljša kakovost dela; olje je zaradi tega postalo dokaj slajše.

Znanje in izkušnje, ki izhajajo iz večstoletne tradicije, se kažejo na naslednje načine:

oljar svoj nasad dobro pozna, zato bo na podlagi pridobljenih izkušenj znal usmerjati obdelovanje svojih parcel (glede na geografsko lego, starost nasada, potencial zorenja ...) oziroma posameznega drevesa v nasadu (oblika drevesa, količina oljk, premer oljk, homogenost zorenja ...) za pridobivanje olja ali v delikatesne namene;

med samim obiranjem, ki se na posameznem drevesu opravi naenkrat, se oljke s prostim očesom prebere, zato da se jih nameni za olje ali namizne oljke, odvisno od njihovega premera, stopnje zrelosti in obarvanosti, gladkega (namizne) ali nagrbančenega (za olje) videza, ...

Če povzamemo, olje z označbo „Huile d'olive de Nice“ črpa svojo originalnost:

v naravnem okolju samem, za katerega je značilno pretežno sredozemsko podnebje z zmernimi vetrovi,

v sorti, ki je našla svojo ekološko nišo in ki prevladuje v terasasto razporejenih oljčnih nasadih v gričevnati legi,

v običajih obiranja s klatenjem, tako da se tudi velika drevesa obere naenkrat, ter v poznem obiranju primerno obarvanih, dozorelih plodov,

v znanju in izkušnjah pridelovalcev in predelovalcev oljk,

v sorti prilagojenih tehnikah predelave, ki omogočajo ohranjanje lastnosti surovine.

4.7   Nadzorni organ: 

4.8   Označevanje: Poleg obveznih navedb, ki jih zahteva zakonodaja o označevanju in predstavitvi živil, morajo etikete na oljih z registrirano označbo porekla „Huile d'olive de Nice“ vsebovati še naslednje navedbe:

ime označbe: „Huile d'olive de Nice“,

navedbo „appellation d'origine contrôlée“ ali „AOC“. Če je na etiketi neodvisno od naslova navedeno ime kmetijskega gospodarstva ali blagovne znamke, mora biti ime označbe še enkrat zapisano med besedama „appellation“ in „contrôlée“.

Te navedbe se morajo nahajati v istem vidnem polju in na isti etiketi.

Zapisane morajo biti z dobro vidnimi, berljivimi, neizbrisnimi ter dovolj velikimi črkami, ki izstopajo iz podlage, na kateri so natisnjene, zato da se jasno ločijo od ostalih zapisanih navedb ali risb.

4.9   Nacionalna zakonodaja: Odlok o registrirani označbi porekla „Huile d'olive de Nice“.

----

(1)  Evropska komisija – Generalni direktorat za kmetijstvo – Enota za kakovost kmetijskih proizvodov – B-1049 Bruselj.

----

----

Objava zahteve po registraciji na podlagi člena 6(2) Uredbe (EGS) št. 2081/92 o zaščiti označb porekla in geografskih označb

(2005/C 172/06)

Ta objava podeljuje pravico do ugovora na podlagi členov 7 in 12d navedene uredbe. Vsak ugovor tej zahtevi mora biti poslan s posredovanjem pristojnega organa države članice, države članice STO ali tretje države, priznano v skladu s členom 12(3) v roku šestih mesecev od te objave. Spremljajoče utemeljitve za objavo so navedene spodaj in zlasti po točki 4.6 jih je treba šteti za upravičene na podlagi Uredbe (EGS) št. 2081/92.

POVZETEK

UREDBA SVETA (EGS) ŠT. 2081/92

„ACEITE DE LA RIOJA“

ŠT. ES: ES/00312/21.8.2003

ZGP (X) ZGO ( )

Ta povzetek je informativne narave. Za podrobnejše informacije so zlasti proizvajalci zadevnih ZGP ali ZGO proizvodov vabljeni, da si na nacionalni ravni ali pri službah Evropske komisije ogledajo celotno različico specifikacije (1).

1.   Pristojna služba države članice:

2.   Skupina:

3.   Vrsta proizvoda:

Ekstra deviško oljčno olje. Razred 1.5. — Maščobe (maslo, margarina, olja itd.)

4.   Opis iz specifikacije:

(povzetek pogojev iz člena 4(2))

4.1.   Ime: „Aceite de La Rioja“

4.2.   Opis: Proizvod, pridobljen iz plodu oljke (oliva) z izključno mehanskimi metodami ali postopki, ki vključujejo stiskanje, zlasti v temperaturnih pogojih, ki ne povzročijo spremembe olja, z odlično aromo in vsebnostjo prostih maščobnih kislin, izraženih kot oljna kislina, ki ni višja od 0,8 grama na 100, razen olj, pridobljenih s pomočjo topil ali postopkom ponovnega zaestrenja, ter vseh mešanic olj druge vrste ali oljčna olja, pridobljenega na drugačen način.

Zaščitena olja so ekstra deviška oljčna olja in imajo čist videz, brez kakršne koli sledi madeža, motnosti ali nečistosti, ki bi onemogočala, da se oceni njegova prozornost. Njegova zelena barva, z nekaterimi odtenki, se lahko spreminja od intenzivno svetlozelene do intenzivno temnozelene barve. Pri teh odtenkih ne gre za nobeno vrsto napake, imajo dovolj intenzivnih pozitivnih lastnosti in pomenijo sadno aromo na začetku sezone, z lahkimi notami mandlja, brez kislosti, s sladkim in rahlo ostrim okusom.

Ko olje dozori, „Aceite de La Rioja“ odgovarja naslednjim fizikalnim in kemičnim lastnostim: kislost nižja ali enaka 0,8; absorbcija pri ultravijoličnim žarkih (K270) nižja ali enaka 0,20; absorbcija pri ultravijoličnih žarkih (K232) nižja ali enaka 2,50; vsebnost peroksidov mEq O2 nižja ali enaka 15; vlažnost in hlapne snovi v sterilizatorju pri 105 1C nižja ali enaka 0,1 za 100; netopne nečistoče v petrolejnem etru 1C nižje ali enake 0,1 za 100; povprečna organoleptična ocena napake (Md), Md = 0 ter povprečna organoleptična ocena sadnega deleža (Mf), Mf > 0.

4.3.   Geografsko območje: Območje pridelave sovpada z območjem skladiščenja, pridobivanja in pakiranja ter zajema 503 388 hektarov, ki so del avtonomne skupnosti La Rioja.

4.4.   Dokazilo o poreklu: Kmetijska gospodarstva in/ali nasadi, oljčni mlini in pakirnice na razmejenem območju, s katerega izvira surovina ali na katerega je ta prepeljana zaradi naknadne predelave, morajo biti vpisani v ustrezne registre združenja „Asolrioja“.

Ta gospodarstva in/ali nasadi, oljčni mlini in/ali pakirnice niso podvrženi samo lastnemu sistemu samokontrole, ampak tudi zunanjemu nadzoru, ki ga izvaja inštitut I.C.A.R. in/ali zunanji nadzorni organ, ki ga najame združenje „Asolrioja“ in ga priznava pristojni organ (Consejería de Agricultura, Ganadería y Desarrollo Rural du gouvernement de La Rioja), ter morajo ravnati v skladu s standardom UNE EN 45.004, da tako nepristransko preverijo, ali zaščiteno ekstra deviško oljčno olje izpolnjuje pogoje, določene v uredbi in specifikaciji.

Vsa gospodarstva in/ali nasadi, oljčni mlini in/ali pakirnice morajo združenje zaprositi za vpis v „Nadzorni načrt“; inštitut I.C.A.R. in/ali pooblaščeni zunanji nadzorni organ bo ta zahtevek ocenil z revizijo vpisa in zainteresirana stranka bo lahko po preveritvi skladnosti pridobila vpis v ustrezen register združenja, ki bo odgovorno za njegovo stalno dopolnjevanje. Nato I.C.A.R. in/ali zunanji nadzorni organ sestavi „načrt revizije“, ki privede do priprave poročila, katerega oceni ta isti inštitut za živilskopredelovalno kakovost; če je odločba pozitivna, se izda potrdilo o proizvodu, ki zagotavlja, da se z njegovim jamstvom o poreklu trži samo ekstra deviško oljčno olje, ki je prestalo vse kontrole v celotnem postopku. Ustanovi se tudi Usklajevalni svet, da se zagotovi nepristranskost zgoraj navedenega združenja ter I.C.A.R. in/ali pooblaščenega zunanjega nadzornega organa.

Sledljivost proizvoda je zajamčena z njegovo identifikacijo na vsaki stopnji proizvodnje in trženja.

4.5.   Metoda pridobivanja: Zdravstveno stanje plodov, datum obiranja in uporabljene tehnike predelave — vse modernejše — zagotavljajo dobro kakovost plodov na območju pridelave in s tem olja, pridobljenega iz teh plodov. Proizvodna obremenitev in intenzivnost sence oljke sta ustrezni glede na vegetativno stanje nasada. Obiranje vedno poteka skrbno, zaščitena olja pa se pridelujejo izključno iz zdravih plodov, obranih neposredno z drevesa in z ustrezno stopnjo zrelosti.

Vsi oljčni mlini in/ali pakirnice morajo imeti na voljo sisteme, ki zagotavljajo ločeno raztovarjanje plodov, namenjenih za predelavo ekstra deviškega oljčnega olja „Aceite de La Rioja“ ali navedenega olja in preostalih olj, kar preprečuje morebitna mešanja. Prav tako morajo imeti ustrezne prostore za skladiščenje zaščitenih oliv ali olja, preden se jih začne obdelovati. Stiskanje oliv je treba opraviti največ 48 ur po obiranju, s čimer se prepreči, da ne ostanejo uskladiščene in se ne spremeni njihova kislost. Med ekstrakcijo ne smeta biti nikoli preseženi temperaturi 30 °C v sistemu stiskanja in 45 °C v sistemu centrifuge.

Gnetenje ne sme nikoli trajati dlje kot 60 minut, temperatura pa ne sme preseči 30 °C; primerno je, da se ne opravi več kot en cikel gnetenja.

Za ekstra deviško oljčno olje „Aceite de La Rioja“ se ne sme nikoli uporabiti postopek rafiniranja.

Zaščiteno olje je treba skladiščiti v pogojih, ki zagotavljajo njegovo najboljšo ohranitev, po možnosti v zbiralnikih iz nerjavnega jekla ali v kadeh in/ali kovinskih zbiralnikih, katerih notranjost je prevlečena s keramičnim materialom, epoksidno smolo ali kakršnim koli inertnim materialom prehrambne kakovosti. Ti zbiralniki morajo biti nepredušno zaprti, temperatura skladiščenja pa mora biti zmerna in konstantna — nikoli višja od 22 °C.

Olje se sme zapakirati, samo če izpolnjuje fizikalno-kemične lastnosti iz odstavka 4.2 in če ustreza organoleptičnemu preizkusu, ki ga opravi odbor za kvalifikacijo.

Za ohranitev kakovosti ter zagotovitev sledljivosti in nadzora zaščitenega proizvoda je treba vse postopke pridelave, sprejema, predelave in pakiranja opraviti na razmejenem geografskem območju.

4.6.   Povezava: Zgodovinska povezava: Oljčno olje, ki se danes uveljavlja z mediteranskim načinom prehranjevanja, je tradicija v prehrani La Rioje, kjer se uporablja tudi za pripravo obližev in vtiranje. Verujoči so ga zlivali v svetilke samotnih hišic in svetišč, da bi ga zaužili in si ga vtrli v boleča mesta ob klicanju na pomoč devic. Kmetovalci iz La Rioje razrezane in začinjene olive že dolga leta uživajo kot aperitiv in popoldanski prigrizek, morajo pa biti konzervirane v mrzli vodi s soljo, timijanom, stroki česna in pomarančno lupino.

Prvi, ki so v La Rioji opravljali ekstrakcijo soka oliv s stiskanjem, so bili Rimljani. Rimska protiutež, ki so jo našli v Murillu de Río Leza, in oljčni zbiralnik, ki so ga odkrili v zgradbi za stiskanje v Alfaru, z dvema velikima madežema olja, sta zadosten dokaz.

Že v 18. stoletju najdemo pisne dokaze o gojenju oljk, edini kulturi, ki je bila dejansko organizirana v provinci, in o kadeh, v katerih so jih predelovali: 42 kadi v La Rioji, število, ki se zniža na 39 leta 1861, preide na 64 leta 1945 in nato na 81 leta 1953, 1 tovarna za ekstrakcijo olja iz tropin, 4 tovarne industrijskega mila in 6 tekočega mila, ki so uporabljale oljčno olje za izdelavo svojih proizvodov. V istem stoletju Berceo poudarja tudi obstoj olja iz La Rioje, ki je bilo izvoženo v Indijo in severno Evropo.

Madoz, „Diccionario Geográfico Estadístico Histórico de Espańa y sus Posesiones de Ultramar“ (Geografski, statistični in zgodovinski slovar Španije in njenih čezmorskih posesti) poudarja pomen izvoza olja, opravljenega v Alfaru v letih 1846–1850.

Naravni dejavniki: Oljčni nasad La Rioje je večinoma na rjavih tleh, ki imajo v svojem zgornjem sloju malo humusa, so bogata z apnencem, ilovico in peskom ter brez neprepustnega sloja, kar zagotavlja zadostno odvajanje vode, omejeno rast, zlasti v fazi zorenja, in posledično zadovoljivo hormonsko ravnotežje, ki pozneje deluje na kakovost tu pridelanega olja, tako da plodu zagotavlja povečanje vsebnosti olja, polifenolov, antocianov in arome ter tudi zmanjšanje pH, jabolčne kisline, kalija in travnatega okusa. Druga vrsta plodnejših tal bi povzročila čezmerno rast, celo daljšo, kar je slabše, tudi med zorenjem oliv, kar bi zakasnilo dozorevanje in povzročilo neustrezno zrelost. Poleg tega bi bilo več težav s senco zaradi gostote listov in olistenja vegetacije ter večjega števila kriptogamnih boleznih, kar bi povzročilo slabšo kakovost.

Prevladujoče podnebje na zaščitenem geografskem območju, to je zmerno sredozemsko podnebje z določeno stopnjo kontinentalnosti, blagimi zimami, dolgimi vročimi poletji in z majhno količino dežja, vendar dovolj veliko, da se zagotovi primeren razvoj te deževne kulture, z veliko svetlobe in majhnimi temperaturnimi razlikami med dnevom in nočjo, je idealno za primerno rast oljke in spodbuja povečanje vsebnosti olja in arome plodov ter zmanjšanje njihove skupne kislosti.

Nizke temperature pozimi, mraz, ki je med drugim potreben za kasnejše cvetenje in razvoj plodov oljke, nastopijo, ko je drevo v vegetativnem mirovanju, brez listov in plodov, v obdobju, ko lahko prenese tudi tako nizko temperaturo, kot je –10 °C. Po zimskem mirovanju oljka za pravilen razvoj potrebuje svetlobo in temperature med 10 in 25 °C. Na ta način ji sredozemsko podnebje omejenega območja zagotavlja dovolj svetlobe in toplote, ne da bi bila slednja premočna in tako zaustavila fotosintezo ter povzročila odmiranje listov, saj izhlapevanje iz teh listov ni nadomeščeno z oskrbo iz korenin.

Temperaturno zvišanje, ki je značilno izključno za obdobje zorenja, prav tako pozitivno vpliva na sintezo antocianov.

Med drugimi pomembnimi dejavniki za dobro trgatev in torej za dobro olje lahko omenimo gojitelja oljk, posrednika, ki vestno usklajuje vso naravno sposobnost regije. Gojitelji oljk z območja imajo široko znanje o oljkah in uporabljajo tehnike tradicionalnega gojenja, namenjene pridobivanju uravnoteženih oljk, odlično prilagojenih pridelavi kakovostnega olja.

4.7.   Nadzorna struktura: 

4.8   Označevanje: Na nalepkah mora biti obvezno navedeno Denominación de origen Protegida „Aceite de La Rioja“.

4.9.   Nacionalne zahteve: 

----

(1)  Evropska komisija – Generalni direktorat za kmetijstvo – Politična enota za kakovost kmetijskih proizvodov – B-1049 Bruselj.

----

----

Obvestilo Komisije o veljavnih obrestnih merah za vračilo državne pomoči in o referenčnih/diskontnih merah za 25 držav članic, ki veljajo od 1. januarja 2005

Objavljeno v skladu s členom 10 Uredbe Komisije (ES) št. 794/2004 z dne 21. aprila 2004 (UL L 140, 30.4.2004, str. 1) in obvestilom Komisije o metodi določanja referenčnih/diskontnih mer (UL C 273, 9.9.1997, str. 3)

(2005/C 172/07)

----

----

Predhodna priglasitev koncentracije

(Št. primera COMP/M.3857 – SITA/Flughafen Düsseldorf/FDITG)

Primer za poenostavljeni postopek

(2005/C 172/08)

(Besedilo velja za EGP)

----

(1)UL L 24, 29.1.2004, str. 1.

(2)UL C 56, 5.3.2005, str. 32.

----

----

Predhodna priglasitev koncentracije

(Št. primera COMP/M.3799 – Dexia/Kommunalkredit/JV)

Primer za poenostavljeni postopek

(2005/C 172/09)

(Besedilo velja za EGP)

----

(1)UL L 24, 29.1.2004, str. 1.

(2)UL C 56, 5.3.2005, str. 32.

----

----

Dokumenti KOM, razen zakonodajnih predlogov, ki jih je sprejela Komisija

(2005/C 172/10)

Ti dokumenti so dosegljivi na EUR-Lex: http://europa.eu.int/eur-lex/lex/

----

----

Nenasprotovanje priglašeni koncentraciji

(Št. primera COMP/M.3839 – Access Industries/Basell)

(2005/C 172/11)

(Besedilo velja za EGP)

Dne 4. julija 2005 je Komisija odločila, da ne bo nasprotovala navedeni priglašeni koncentraciji, in jo razglaša za združljivo s skupnim trgom. Ta odločba je sprejeta v skladu s členom 6(1)(b) Uredbe Sveta (ES) št. 139/2004. Celotno besedilo te odločbe je na razpolago le v angleščini in bo objavljeno potem, ko bo očiščeno morebitnih poslovnih skrivnosti. Dostopno bo:

----

II Pripravljalni akti

Komisija

----

Zakonodajni predlogi, ki jih je sprejela Komisija

(2005/C 172/12)

Ti dokumenti so dosegljivi na EUR-Lex: http://europa.eu.int/eur-lex/lex/

----

III Obvestila

Komisija

----

POZIV K ODDAJI PREDLOGOV — GD EAC št. 24/05

„SPODBUJANJE AKTIVNEGA EVROPSKEGA DRŽAVLJANSTVA“

Podpora dejavnostim pobratenja mest

Konference, izobraževalni seminarji in informacijske kampanje 2006

(2005/C 172/13)

1.   CILJI — OBLIKE PROJEKTOV

Poziv k oddaji predlogov je namenjen podpori projektov v okviru pobratenja mest v državah članicah EU in v drugih državah upravičenkah, ki bodo prispevali k večji evropski ozaveščenosti, spodbujali nove in krepili že obstoječe povezave med lokalnimi oblastmi, krepili dialog med državljani Evropske unije ter spodbujali zamisel pobratenja mest in širili najboljše prakse pri pobratenju mest v Evropi.

Ta poziv k oddaji predlogov zadeva dejavnosti v okviru pobratenja mest, kot so konference, izobraževalni seminarji in informacijske kampanje. Za oddajo predlogov glede srečanj med prebivalci pobratenih mest bo objavljen poseben poziv.

Cilj poziva za oddajo predlogov je podpora projektov v naslednjih treh oblikah:

Oblika 1: Tematske konference v okviru pobratenja mest, namenjene ozaveščanju o evropskih politikah. Konference morajo vključevati udeležence iz vsaj dveh držav upravičenk, od katerih mora biti vsaj ena država članica EU.

Oblika 2: Izobraževalni seminarji o pobratenju mest, namenjeni osebam, odgovornim za pobratenje mest, da bi pridobile znanje in spretnosti, potrebne za organizacijo projektov pobratenja mest z visokokakovostno evropsko vsebino.

Oblika 3: Informacijske kampanje za spodbujanje pobratenja mest — novi element v programu, ki primernim organizacijam, kot so regionalna, nacionalna ali evropska združenja lokalnih organov, omogoča izvajanje novih inovativnih ukrepov za podporo razvoja pobratenja mest.

Informacijske kampanje morajo biti namenjene mestnim občinam in spodbujati zamisel pobratenja mest v Evropi s širjenjem informacij o programu pobratenja mest in poudarjanjem pomena gibanja za pobratenje mest v Evropi. Informacijske kampanje morajo zajemati vsaj dve državi upravičenki, od katerih mora biti vsaj ena država članica EU.

2.   UPRAVIČENI VLAGATELJI

Da bi bil upravičen do sodelovanja, mora biti vlagatelj organizacija s pravnim statusom (pravna oseba) in imeti sedež v državi upravičenki.

Do sodelovanja so upravičene samo naslednje organizacije:

Države upravičenke:

3.   PRORAČUN IN TRAJANJE PROJEKTA

Celotni razpoložljivi znesek za sofinanciranje projektov v okviru tega poziva je ocenjen na 2 500 000 EUR.

Dodeljena sredstva ne smejo presegati 60 % celotnega zneska upravičenih stroškov projekta, podrobno opredeljenih v oceni proračuna.

Najvišji znesek sredstev ne sme presegati 60 000 EUR na projekt. Najnižji znesek sredstev je 10 000 EUR.

Projekti lahko trajajo najdlje 10 mesecev (od priprave do izvedbe in poročanja).

4.   ROKI ZA ODDAJO

Ta poziv zajema projekte, ki se začnejo med 15. aprilom 2006 in 31. decembrom 2006.

Roki za oddajo vlog so:

5.   DODATNE INFORMACIJE

Celotno besedilo poziva za oddajo predlogov in obrazci za vlogo so na voljo na naslednji spletni strani:

http://europa.eu.int/comm/towntwinning/call/call_en.html

Vloge morajo biti v skladu z zahtevami, določenimi v celotnem besedilu poziva, in morajo biti predložene na predvidenem obrazcu.

----

(1)  Upravičenost Bolgarije je odvisna od ratifikacije Memoranduma o soglasju. Upravičene bodo tudi države EGP/EFTA in države kandidatke Turčija, če zadevne države sklenejo s Komisijo sporazum o sodelovanju v programu do izteka roka za oddajo vlog.

----

----

POZIV K ODDAJI PREDLOGOV — GD EAC št. 39/05

Kultura 2000: Poziv k oddaji predlogov 2006

(2005/C 172/14)

1.   CILJI IN OPIS

Program Kultura 2000 prispeva h krepitvi kulturnega območja, skupnega evropskim narodom. Vsako leto Skupnost podpre letne in večletne kulturne dogodke in projekte, izvedene v partnerstvu ali v obliki mrež. Letni projekti morajo vključevati kulturne izvajalce iz najmanj treh držav in večletni projekti morajo vključevati kulturne izvajalce iz najmanj petih držav, ki sodelujejo v programu Kultura 2000.

V skladu z Akcijo 1 (letni projekti) program Kultura 2000 nudi podporo na področju glasbe in uprizoritvenih umetnosti, kulturne dediščine, upodabljajočih in vizualnih umetnosti, književnosti in knjige ter prevajanja.

V skladu z Akcijo 2 (večletni projekti) program Kultura 2000 nudi podporo na področju glasbe in uprizoritvenih umetnosti, kulturne dediščine, upodabljajočih in vizualnih umetnosti, književnosti ter knjige.

2.   UPRAVIČENI KANDIDATI

Ponudbe lahko oddajo javne in zasebne organizacije s statusom pravne osebe, katerih glavna dejavnost se odvija na področju kulture.

Vloge lahko predložijo organizacije, ki imajo sedež v eni od naslednjih držav:

Vendar je treba omeniti, da je sodelovanje Turčije v programu odvisno od sporazuma, ki bo sklenjen med vlado Turčije in Evropsko komisijo. Turške organizacije bodo upravičene do vodenja ali soorganiziranja projektov, če bo takšen sporazum začel veljati do konca izbirnega postopka.

3.   SREDSTVA IN TRAJANJE PROJEKTA

Celotni proračun za projekte, ki jih podpira ta poziv za oddajo predlogov, je približno 28 milijonov EUR (Akcija 1 in Akcija 2).

Sredstva, zahtevana za letne projekte, morajo biti v obsegu od 50 000 EUR do 150 000 EUR in ne smejo presegati 50 % celotnega upravičenega proračuna projekta.

Pri prevodnih projektih sredstva Skupnosti zajemajo plačilo prevajalca (prevajalcev) za vse knjige iz vloge (najmanj 4 in največ 10 knjig, ki izpolnjujejo pogoje), s tem da v celoti ne presegajo 50 000 EUR ali 60 % vseh operativnih stroškov.

Sredstva, zahtevana za večletne projekte, morajo biti višja od 50 000 EUR vendar ne višja od 300 000 EUR letno ter ne smejo presegati 60 % celotnega upravičenega proračuna projekta.

Projekti se morajo začeti pred 15.11.2006.

Trajanje letnih projektov ne sme biti daljše od 12 mesecev.

Trajanje večletnih projektov mora biti najmanj 24 mesecev in ne sme biti daljše od 36 mesecev.

V izjemnih primerih in z ustrezno utemeljitvijo s strani upravičenca se trajanje izbranih projektov lahko podaljša za največ 6 mesecev z dopolnitvenim postopkom.

4.   ROK

Vloge morajo biti poslane Komisiji najpozneje do:

17. oktobra 2005 za letne in prevodne projekte, 28. oktobra 2005 za večletne projekte.

5.   DODATNE INFORMACIJE

Specifikacije in prijavni obrazci so na voljo na naslednji spletni strani Komisije:

http://europa.eu.int/comm/culture/eac/index_en.html

Vloge morajo biti v skladu z zahtevami, določenimi v specifikacijah, in morajo biti predložene na predvidenem obrazcu.

----